  Майя Бывальцева Кынман висёнъя карантинэ Удмуртиын куинь нылпи садъёс но одӥг школа ворсамын. 31-тӥ толшоре со сярысь ивортэ Роспотребнадзорлэн элькунъя управлениезлэн пресс-службаез. Со сяна, 23-тӥысен 27-тӥ толшорозь элькунын 21 нылпи садъёсысь 29 группаос но 40 школаосын 68 классъёс ворсамын вал. Оглом Удмуртиын висисьёслэн лыдзы та дыр ӵоже эпидеми гожез 49 процентлы ортчемын вал, но, кылем арысь та вакытэн ик ӵошатыса, 4 процентлы ичигес. Паласькись лек вирус черлыкен висьыны усиз 15 сюрс 300 адями, гриппен — 122 адями. Со дыре ик Ижкарын черламъёслэн лыдзы эпидеми гожлэсь 0,7 процентлы ӧжытгес луиз, нош йылӥз 14 ёросъёсын но куиняз каръёсын: Сарапулын, Воткаын но Можгаын. Гриппен черламъёс пусъемын Вавож, Камбарка, Кез, Кияса, Сюмси, Юкаменск, Якшур-Бӧдья, Яр ёросъёсын, озьы ик Ижкарын, Можгаын но Сарапулын. Тегъёс: Тазалык висён Удмуртия грипп  